
O RATIO Habita in THEATRO 
SHELDONIANO apud Oxonzen/es 
a PETRO FRANCISCO COURAYER S. T. P. 
Quint. Id. Julu uxoccxxxiII. | 


U M de i in me Benevolentia, de- 
que collato Doctoratus Gradu gratias 
acturus, ad Vos è Galliis ſcriberem, V. 

D. nondum de mea in Angliam Seceſſu 

cogitans, vix mihi unquam pollicitus 

fuiſſem aliquando videre Vos, Vos alloqui, atque 
hic à Vobis haurire tum Doctrinæ, tum Modera- 
tionis, lectiones, quas ſemper in Theologis colui, 
nollemque unquam a ſe inyicem mutuo divelli. 

Verum quoniam aliter de mea Sorte actum elt, 

& adoranda Divinæ Providentiæ diſpoſitione jam 

mihi contingit verſari inter Vos, Vobiſcum miſce- 

re Colloquia, &, tanquam unum è Veſtris, imme- 
ritum licet, ſedere ea in Academia, cujus Fama, 
in omni Europa, jam diu longe lateque ſparſa eſt, 

vix me cohibere poſſum, quin gratuler mihi de Ad- 

verſariorum meorum Iniquitate & Malevolentia, 

& Deo O. M. gratias ex Corde agam, quod, ſæva 
licet tempeſtate jactatus, portum tandem invene- 
rim, ubi, dum alteram pro exilio Patriam Anglia 
mihi Suppeditat, etiam Oxonia Veſtra Purpuram 
ſuam, ſuos & honores, mihi conferre non eſt de- 

dignata. Aquum erat de tot veſtris in me Meri- 

A — tis 


SW 
tis publicas referre gratias, V.D. &, quanquam hoc 
Officio jam olim, aliqua ex parte, literis meis de- 
functus ſim, puderet me non citius eas viva Voce 


renovaſſe, 


Si me Fata meis ſiviſſent ducere Vitam 
Auſpiciis, & Sponte mea COmponere curas. 


Sed quod per fortuitos rerum eventus, quos nec 
præſcire, nec corrigere, in mea poteſtate fuit, huc 
uſque non licuit, illud nunc cum Uſura compenſa- 
re licet; idque meæ fortunæ tribuo, quod non alio 
Succefſu res de die in diem protracta ſit, niſi ut, 
in totius fere Angliæ Concurſu, tot grati animi 
mei teſtes haberem, quot habetis hujus Magni- 
ficentiſſimæ Solennitatis & Spectatores & Admi- 


ratores; & publice teſtatum facerem quot & quan- 


tæ mihi gratulandi Cauſæ ſeſe mutuo offerunt. 


Non enim fine intimo Animi Senſu experior, quod 
priſtinæ, & prope innatæ, Gallos inter & Anglos, 
AEmulationis, & quaſi Simultatis, obliti, me non ut 
Gallum, non ut Amulum, excepiſtis; ſed coopta- 


ſtis ut Socium, ſublevaſtis ut 1 coluiſtis 


ut Amicum » complexi eſtis ut Fratrem. 


Gratulor itaque mihi, quod ea in Academia ſe- 
deam, que, dum me tot, & tam inſignibus, Viris an- 
numerat, me in partem Gloriæ eorum aſſumit; ut 
jam, tenuitatis meæ velut oblitus, aliorum Meritis 
reſplendeam, cum meis non poſſem. Gratulor mi- 
hi, quod, adjunctus tot omnigenæ Eruditionis ho- 


minibus, ibi tot Magiftros fere reperiam, quot Aca- 


demia 

demia fovet Alamnos, & Socios. Gratulor mihi, 
quod eam in Societatem cooptatus ſim, in qua ſine 
Licentia licet eſſe liberum, fine Periculo veracem, 
fine Præjudiciis doctum, fine Superſtitione Religio- 
ſum, fine Servitute Chriftianum. Gratulor mihi, 
quod ea in Schola ſedeam, quæ tot infignes Rei- 
publice Magiſtratus, Legibus Defenſores, Princi- 
pibus Miniſtros, Eccleſiæ Paſtores, Chriſtianitati 
Aſſertores acerrimos miniſtravit. Gratulor, quod 
ca in Natione habitem, & eos inter Populos, qui, 
Jurium ſuorum ſimul & Officu ſui memores, Obe- 
dientiam præſtant, dum Servitutem odio habent ; 
quique nunquam lubentius Principibus ſuis exhi- 
bent Obſequium, quam cum Principes non tam exi- 
gere illud, quam mereri, amant. Gratulor mihi, 
quod ſub eo Principe vivam, qui regere eligit ma- 
£18 quam imperare; quique, ad optimorum Regum 

xemplum, longe nobilms eſſe ducit Subditorum 
ſuorum & Libertatem defendere, & tueri, quam 
opprimere. Gratulor mihi, quod tantum debeam 
Munificentiſſimæ ſimul & Clementiſſimæ Reginæ, 
quæ quo doctior, eo magis Doctrinam, quo Reli- 


gioſior, eo magis Virtutem remuneratur & fovet, 


quo potentior, eo magis Beneficentiam æſtimat, 
&, quantum in ſe eſt, in omnes refundit. 


Eæ totidem ſunt juſtiſſimæ mihi gratulandi Cau- 
ſæ, V. D. ſed quas animo revolvere non poſſum, 
quin me admoneant quantum & Angliæ & Oxoniæ 
veſtræ, debeam, ſimulque quid mihi præſtandum 
fit, ne Oxonienk laurea, qua me, pro veſtra huma- 


nitate, exornaſtis, indignum me exhibeam. 
A 2 Ad 

Ad tanti Muneris partes implendas tria potiſſi- 
mum mihi neceſſaria viſa ſunt; 'flagrans videlicet 
Veritatis Zelus, ſincerum Religionis Studium, Ani- 
muſque ad Pacem & Moderationem compoſitus, 
quo T heologus & Veritatem præferat omnibus, & 


Charitatem cum omnibus teneat. 


Huc collimarunt omnia, quæ huc uſque PTY in 
lucem, Scripta; & eo ſolo Nomine commendanda 
videntur, fi quid in eis Commendatione dignum. 
Cum enim Anglicanarum Ordinationum Defenſio- 
nem in me ſuſcepiſſem, nullus unquam dubitay1, 
quin pertinacia præjudicia undique Veritati Adver- 
ſarii opponerent, &, quod præjudiciis pejus eſt, 
Vim & Artes adhiberent, quibus opprimerent eum, 


quem nequirent confutare. Hæc metuenda mi- 


hi eſſe noveram, Auditores, &, ad tanti periculi 
aſpectum, plures forſan conflictum declinaſſent, in 
quo nec vinci ſine dedecore, nec vincere ſine peri- 
culo, poſſent. Aggreſſus ſum tamen. Timorem in 


me ſuperavit Amor Veritatis; & licet, ſi fortunæ 


meæ & quieti conſulere voluiflem, tutius eſſe noſ- 


ſem tacere quam ſcribere, puduit me tantæ puſil- 


lanimitatis, & ignaviæ. Pericula præſciveram, vi- 
di impendentia, præſentia deſpexi, Patriam, Pa- 
rentes, Amicos, &, quod unicuique pretiofius eſt, 


neca judicavi, neminem plus æſtimare Virtutem, 


neminem magis illi eſſe devotum, quam qui boni 
Viri Famam perdere mallet, ne Conſcientiam per- 


deret. 


Hoc 


Is 


Famam ipſam neglexi præ Veritate; quia cum Se 

Hoc primum Theologi Munus & Officium, ſed 


non unicum. Ut quid enim tantum pro Veritate 


zelum oftentaret, niſi ſimul eum Religioni promo- 


vendæ inſervire faciat? Eo enim temporis infelici- 


ter devenimus, quo, ſub pretioſo Libertatis No- 
mine, quiſque ſibi licitum putat omnem Rehgionis 
Senſum aut evellere, aut deridere. Sed quo Liber- 
tatis Nomen ſanctius eſt, eo periculoſior m. 
rans ejus Abuſus. 


Dum quidam Servituti ſe tantum ſubducere velle 
profitentur, Confuſionem & Licentiam ubique diſ- 


ſeminant. Religionem vellent abſque Miniſtris, So- 


cietatem ſine Præpoſitis, Leges ſine Obedientia, 
Regulas fine Praxi. Auctoritas omnis pro Tyran- 
nide, Diſciplina pro Servitute, Cæremoniæ & Uſus 
pro totidem Superſtitionibus zſtimantur. Laberum 
ſe non putat hoc hominum genus, niſi omnem Su- 


periorum, & Legum, Auctoritatem abjiciant. Si 


quid ultra Legis Naturæ rudimenta perfectius & 
neceſſarium præſcribunt Evangelica Scripta, ea, tan- 

quam Politica aſtutorum hominum Commenta con- 
tinendis populis potius, quam moribus informan- 
dis, ficta, traducere non erubeſcunt. Antiquæ & 


purioris Eccleſiæ Obſeryantias, quæ, quanquam 


nec ſint Virtus ipſa, nec ita eſſentiales fint, ut fine. 
iphs Rehgioſum eſſe non liceat, tamen Religioni | 
& Virtuti muniendæ utiles ſunt, quaſi totidem Su- 
perſtitiones, oblatrant. Religionis Naturalis Officia, 
quæ certe ſancta ſunt & juſta, ambitioſe non extol- 
lunt, niſi ut penitus elevent puriorg Religionis 
Chri- 

Chriſtianæ Supplementa, quorum Perfectionem & 
Fquitatem ne ipſi quidem Chriſtianitatis * 


— audent diffiteri. 


Tandem, ut Verbo. rem concludam, omnia 4. 
ſtruunt, nihil ſuperædificant; Religionem aut ſibi 
pro libidine fingunt, aut omnem æque reſpuunt; 


Virtutem loquuntur, at omnia funditus Media Vir- 


tutis tollunt; alterius Vitæ fidem enervant, aut 
viam adeo dilatant, ut quiſque omnia fibi indul- 
gere licitum putet, modo ſine periculo, aut dedeco- 
re poſſit ſuis laxare frænum Cupidatibus. Contra 
hanc immanem Vivendi & Docendi rationem mu- 
tum eſſe Theologum non licet; fibique dictum æ- 
ſtimare debet, quod olim Taiz Dominus, Clama, 

ne ceſſes, quaſe tuba exalta Vocem tuam, O- annun- 
cia populo meo ſcelera eorum, O domi Jacob pec- 
cata eorum. Quod ad Religionis tutamentum & 
Univerſitatis veſtræ decus jam nonnulli ex vobis 
glorioſe & abunde præſtiterint, id gratulor vobis 
& Academiz, V. D. &, tanquam in partem Gloriæ 
veſtræ aſſumptum, dum me in Socium cooptaſtis, 

ſinite me iterum atque iterum hortari vos novis 
conatibus in dies tantum opus conſummare, novoſ- 
que priſtinis addere triumphos, quibus dum Reli- 
gionis Chriſtianæ res promovebitis, vos ipſos & 
Academiam noftram Poſteritati commendabitis, & 


Orbi Chriſtiano. 


Nihil magis certe ad Theologi Officium fimul 
& commendationem pertinet, 5. fincerum illud 


Religionis ſtudium: ſed, — adjunctum, ſimul ha- 
bere 

bere debet animum ad Pacem & Moderationem 
compoſitum; ne ſcilicet ex intemperanti zelo Schiſ- 
ma exoriatur, &, dum quiſque vult aut Fidem im- 
perare, aut in rebus non neceſſariis jugum impo- 
nere, Societas in tot partes diſſiliat, quot erunt ho- 
mines & ſententiæ. Non ita ſane didicimus Chri- 
ſtum, neque hoc a patribus noſtris edocti ſumus. 


Ante ea quippe calamitoſa tempora, quibus ſub 
Corruptione & Ignorantia Religio velut oppreſſa 
jacere cœpit, nihil prius in Votis habuerunt Chri- 
ſtiani quam Charitatem inter omnes fovere, &, ſi 
quos forte per infirmitatem aut non omnia untellli- - 
gere, aut à vero aliquantulum deviare contingeret, 


eos aut amica perſuaſione revocare, aut Chriftiana 


Manſuetudine tolerare, ſui eſſe Officii judicabant. 
Noverant enim Religionem prædicari debere, non 
juberi; nec Evangelii Diſpenſatoribus commiſſum 
eſſe cogere homines ad Veritatem, ſed adducere. 
Carceres, Exilia, Supplicia, Mortemque non con- 
vincendis hominibus, ſed ſceleribus expiandis, le- 
ges deputaverant. Ferrum & Flamma Veritati pro- 
pagandæ nunquam opportuna viſa ſunt, niſi poſt- 
quam Evangelii Prædicatores, propter adulteratam 
figmentorum humanorum admixtione Veritatem, 
ſui Miniſteru efficaciæ diffidere cœperunt. Suæ vir- 
tutis conſcia Veritas non Vim exigit, ſed Mentem 
bene affectam & attentam. Quod Veritas non po- 
teſt, Vis nunquam efficiet; aut fi quid poſſit, ad id 
tantum valet, ut hominem faciat non Fidelem, ſed 


 Hypocritam, non Religioſum, ſed Impium. 


Hanc 

Hanc 4 primævis Eccleſiæ Chriſtianæ Doctori- 
bus, Tertulliano ſcilicet, Lactantio, Athanaſio, & 
omnibus aliis traditam Doctrinam, ſed a poſtremis 
penitus deſertam, vel etiam ad Religions dedecus 
impugnatam, cum gaudio in Acadenua veſtra re- 
viviſcentem & videmus & gratulamur. * Nullibi 
enim melius, quam in Anglia, quiſque diſcere poteſt 
eam animi Moderationem; eamque præ cæteris 
ego ipſe expertus ſum, quem, vel etiam in nonnul- 
lis diſſidentem, non modo non averſati eſtis, ſed & 
benigne excepiſtis; & quid dico, excepiſtis? imo & 
coluiſtis, &, quantum in vobis erat, omni benevo- 
lentia & humanitate cumulaſtis. Utinam ad illud 
Exemplum ſaperent è noſtris, qui tam turpiter cæ- 
co ſuo zelo indulgent, ut obſequium fe putent præ- 
are Deo, dum aut diris devovent eos qui vel mi- 
nime ab eis diſſentiunt, aut eos inhumaniter vexant. 
Non diu duraret luctuoſum illud ſchiſma, quod Ec- 
cleſiam Chriſti tanto Animarum diſpendio dilacerat; 
&, quod tam ardentibus votis ſepius precati ſu- 
mus, cito 1 unum D S unus Paſtor. 


Ad me certe quod attinet, V. D. conabor pro vi- 
ribus meis in hac parte Veſtigiis veſtris inſiſtere, 
& quanquam ex animo optem, ut omnes in Chriſto 
eadem ſentiamus, nec ulla fit inter nos aut Animo- 
rum aut Opinionum diſſenſio; quia tamen vix un- 
quam id ſperari poteſt, nihil melius ad propoſitum 
mihi præſcribere poſſum cum Auguſtino, quam ut, 
modo. fit in Neceſſariis Unitas, fit quoque in non 
N eceſſariis Libertas, & in omnibus Charitas. Ne- 


mo 


CS] 0 8 
mo enim, juxta Apoſtolum, judicare debet alienum 
Servum. Domino ſuo ſtat aut cadit; & quis ego 

ſum qui judicem fratrem meum? | 


Abſit hoc à me, Auditores, & ſiquidem huma- 

num eſt errare, falli, decipi, hoc a nobis exigit Cha- 

ritas, que benigna & patiens eff, quæque, juxta 
Apoſtolum, aun emulatur, non inflatur, non agit 
ſuperbe, ut alter alterins onera portantes adimplea- | 
mus Legem Chriſti, &, ad Veritatis zelum & amo- 

rem Virtutis, Pacis & Concordiæ ſtudium adjun- 
gamus. = 


8 
Jam quid mihi ſupereſt, V. D. nifi ut, poſtquam 
iterum atque iterum gratias egerim de tot veſtris 
in me Meritis, orem vos atque obteſter, ne unquam 
deſinatis eo me amore proſequi quo cæpiſtis, me 
confilis veſtris & monitis dirigere, Deumque O. M. 
-preeari, ut aut ſemper ſincere veritatem inquiram, 
aut, ſi unquam errare contingat, errores fateri non 
erubeſcam, nec alio fine Doctoralem lauream, qua 
me ornaſtis, adeptus ſim, niſi ut me exhibeam ſi- 
mul Virtutis & Pacis Diſcipulum, & Doctorem Ve- 
ritatis? 

